افغانستاننی ترک ایتیب چیقیش جریانی امریکا تشقی ایشلر وزیری بیلن کنگره اعضالری نینگ اورته سیده تارتیشووگه سبب بولدی
امریکا دقوشمه ایالتلری دولت باشلیغی جو بایدن نینگ افغانستاننی ترک ایتیب چیقیش پلانینی قوللب – قوتله گن تشقی ایشلر وزیری انتونی بلینکن بیلن جمهوریتچی کنگره اعضالری نینگ اورته سیده تارتیشوو یوز بیردی.
بلینکن نماینده لر مجلسی تشقی علاقه لر کینگشیده افغانستان موضوعی بوییچه اویوشتیریلگن جلسه ده کنگره اعضالری نینگ سواللریگه جواب قیتردی.
بلینکن 13 جولایده آلگن استخبارات نینگ افغانستان حکومتی نینگ امریکا قوشمه ایالتلری کوچلری بوتونله ی چیقیشیدن آلدین یوقه لیب کیتمس لیگینی کورستگن لیگینی معلوم قیلیب، افغانستان حکومتی نینگ کوتیلگندن تیزراق یوقه لیب کیتیشینی کورالمه گن لیکلری نینگ استخبارات نینگ سبب بولگن لیگینی ادعا ایتدی.
جلسه نینگ آرتیدن فلوریدا نماینده سی جمهوریتچی برئان ماست، کابل خلق ارا قونلغه سی نینگ ایشیگیده قول اوریلگن هجومده اولگن 13 نفر امریکالیک حربی نینگ فوتو تصویرلرینی چیقریب بو عسکرلرنینگ عایله لری نینگ باشقروودن توغریلیک کوتگن لیگینی تیلگه آلدی.
ماست، باشقرووده افغانستانده یوز بیرگن حادثه لرنینگ مسؤلیتینی بوینی گه آلیشی بوییچه چقیریق قیلدی. بریئان، جواب اوچون بلینکن گه سوز حقی بیرمه دی و امریکا باشقرووینی قاره لش گه دوام ایتدی.
تنسی نماینده سی تیم بورچیت ایسه افغانستاندن چیقیش جریانیده حربیلرنینگ اولیشیدن بایدن باشقرووینی مسؤل دیب تاپدی. جمهوریتچی بورچیت، بلینکن گه قره ب شولرنی ایتدی:
"اولگنلرنینگ قان لکه سی سین نینگ قولینگده دیر. سینی استفاء گه چقیره من" دیدی. بونگه جواب بیرماقچی بولگن بلینکن گه کینگش باشلیغی رخصت بیرمه دی.
شونده ی بولیب تنسی نماینده سی جمهوریتچی مارک گرین بلینکن گه قره ب طالبان نینگ ترور تشکیلاتی می؟ ایمس می؟ دیب سوال قیلدی.
بلینکن جواب اوله راق "هه" دیب جواب بیررکن مارک گرین ایسه بلینکن گه "اونداغ بولسه اولر بیلن نیمه اوچون مذاکره قیلدیک؟ دیب سوال قیلدی.
بلینکن ایسه فقط امریکا قوشمه ایالتلری نینگ تبعه لرینی اولکه دن چیقریش اوچون طالبان بیلن همکارلیک قیلگن لیکلرینی ایتدی.
فلوریدا نماینده سی جمهوریتچی گرگ استوابه ایسه افغانستانده یوز بیرگن حادثه لرنینگ مسؤلیتی نینگ آلدینگی دولت باشلیغی دونالد ترامپ نینگ اوستیگه تشلنگن لیگی باعث بلینکن نی قاره له لب شولرنی ایتدی:
"بو موفقیتسیزلیک نینگ مسؤلی ترامپ باشقرووی ایمس دیر، سیزلرسیز. برچه بو موفقیتسیزلیکلرنی ترامپ نینگ اوستیگه تشلش اویتلی دیر" دیب بهالندیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
